Ir-Regolament tal-Kummissjoni (KE) Nru 296/2003
tas-17 ta’ Frar 2003
li jemenda r-Regolament tal-Kunsill (KEE) Nru 959/93 li jikkonċerna t-tagħrif statistikali li jrid jintbagħat mill-Isati Membri dwar il-prodotti ta’ l-uċuħ tar-raba’ għajr ċereali
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 959/93 tal-5 ta’ April 1993 li jirrigwarda t-tagħrif statistiku li jrid jintbagħat mill-Istati Membri dwar il-prodotti ta’ l-uċuh tar-raba għajr ċereali [1], kif emendat l-aħħar mir-Regolament tal-Kummissjoni (KE) Nru 2197/95 [2] u b’mod partikolari l-Artikolu 10 tiegħu,
Billi:
(1) Biex tinżamm is-somma taż-żewġ żoni allokati għaż-żewġ użi tal-qoton, iwassal għal nuqqas ta’ tagħrif jew għal tagħrif stmat, jew għal għadd doppju.Għalhekk, huwa meħtieġ li tingħażel żona waħda biss.
(2) Huwa xieraq li tkun magħrufa b’mod aktar eżatt in-natura u ż-żoni tal-prodotti tal-pjanti industrijali.
(3) Kjarifika ta’ l-istatistiċi ta’ l-għalf u aġġornar tal-klassifikazzjoni huma meħtieġa sabiex jinkisbu statistiċi ta’ kwalità.
(4) (4)Il-miżuri previsti f’dan ir-Regolament huma skond l-opinjoni tal-Kumitat Permanenti għall-Istatistiċi dwar l-Agrikoltura, stabbilit bid-Deċiżjoni tal-Kunsill Nru 72/279/KE [3],
ADOTTAT DAN IR-REGOLAMENT:
L-Artikolu 1
L-Annessi II, III, IV, V u VIII tar-Regolament (KEE) Nru 959/93 jiġu mibdula bl-Annessi I, II, III, IV u V ta’ dan ir-Regolament.
L-Artikolu 2
Dan ir-Regolament għnadu jidħol fis-seħħ fl-għoxrin ġurnata wara dik tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fi Brussel, is-17 ta’ Frar 2003.